декларира, че не се счита за обвързана по реда на член 20, параграфи от 2 до 7 от нея. Останалите договарящи се страни не са обвързани от тези параграфи по отношение на договаряща се страна, която е представила такава резерва.
 2. Всяка от договарящите се страни, която е представила резерва, както е посочено в параграф 1 от настоящия член, може по всяко време да оттегли тази резерва, като уведоми Генералния секретар на ООН.
 3. Освен резервите, посочени в параграф 1 на настоящия член, други резерви no настоящата конвенция не се допускат.
 Член 22
 Процедура за изменение на конвенцията
 1. Настоящата конвенция, включително приложенията ѝ, може да бъде изменена по предложение на договаряща се страна и по реда, определен в настоящия член.
 2. Всяко предложено изменение на настоящата конвенция се разглежда в административен комитет, съставен от всички договарящи страни в съответствие с процедурните правила, определени в приложение 7. Всяко подобно изменение, разгледано или подготвено по време на заседание на административния комитет и прието от него, се съобщава от Генералния секретар на ООН на договарящите страни за приемане.
 3. Всяко предложено изменение, съобщено съобразно предходния параграф, влиза в сила по отношение на всички договарящи се страни, три месеца след изтичане на периода от 12 месеца след датата на съобщението на предложеното изменение, през който период никакво възражение за предложеното изменение не е било съобщено на Генералния секретар на ООН от държава, която е договаряща се страна, или от регионална икономическа организация за интеграция, самата тя договаряща страна, която впоследствие действа при условията, уточнени в член 16, параграф 2 на настоящата конвенция.
 4. Ако възражение за предложеното изменение е било съобщено в съответствие с параграф 3 от настоящия член, ще се счита, че изменението не се приема и няма да има каквато и да било действие.
 Член 23
 Искания, съобщения и възражения
 Генералният секретар на ООН информира всички договарящи се страни и всички държави за всяко искане, съобщение или възражение по член 22 и за датата, на която всяко изменение влиза в сила.
 Член 24
 Конференция за преразглеждане
 След изтичане на пет години, през които конвенцията е била в сила, всяка от договарящите се страни може чрез съобщение до Генералния секретар на ООН да поиска свикване на конференция с цел преразглеждане на конвенцията, като посочи предложенията, които да бъдат разгледани от тази конференция. В такъв случай:
 i)
 Генералният секретар на ООН уведомява всички договарящи се страни за искането и ги приканва да представят в срок от три месеца бележките си по първоначалните предложения и други такива предложения, които могат да поискат конференцията да разгледа.
 ii)
 Освен това Генералният секретар на ООН уведомява всички договарящи се страни за текста на всички други направени предложения и свиква конференция за преразглеждане, ако в срок от шест месеца от датата на това съобщение не по-малко от една трета от договарящите се страни уведомят Генералния секретар на ООН за съгласието си за свикване на такава конференция.
 iii)
 Въпреки това, ако Генералният секретар на ООН счита, че предложението за преразглеждане може да се разгледа като предложено изменение по член